stanford-oval/wikipedia huggingface dataset:
הכשרות בסיעוד בישראל
קורסים על־בסיסיים במקצוע הסיעוד > אחות טיפול נמרץ

(אנ')יחידות לטיפול נמרץ הן יחידות ייעודיות בבית חולים המספקת טיפול לחולים במצב קשה הנזקקים לטיפול נמרץ.
ברוב בתי החולים בישראל קיימת יחידה אחת, או יותר, לטיפול נמרץ בתחומים מסוימים של הרפואה. קיומן של היחידות נקבע על פי אופיו של בית החולים והמשאבים המצויים בו. ליחידות לטיפול נמרץ אין שמות אחידים. בין סוגי היחידות לטיפול נמרץ ניתן למצוא:
יחידה לטיפול נמרץ בפגים
יחידה לטיפול נמרץ בילדים
יחידה לטיפול נמרץ קרדיולוגי (טיפול נמרץ לב חזה)
יחידה לטיפול נמרץ נוירוכירורגי
יחידה לטיפול נמרץ כירורגית
יחידה לטיפול נמרץ כללי או נשימתי
תחום הסיעוד כולל בתוכו מעקב קפדני תוך התמקדות בטיפול המיטבי בחולים קשים או לא יציבים לאחר פציעות קשות, ניתוחים או מחלות מסכנות חיים. ניתן למצוא אחיות עם קורס על־בסיסי בטיפול נמרץ במגוון יחידות, כגון יחידות טיפול נמרץ כללי, טיפול נמרץ כירורגי, יחידות טראומה, יחידות טיפול נמרץ לב חזה, יחידת כוויות, טיפול נמרץ ילדים, חדרי מיון ועוד. מומחיות זו נועדה בדרך כלל לטיפול במטופלים במצבים קשים הזקוקים להנשמה מכנית על ידי אינטובציה אנדוטרכלית או מתן תרופות תוך ורידיות וירואקטיביות לניתוח.
אחיות טיפול נמרץ מטפלות בחולים קשים ולא יציבים, הדורשים הערכות תכופות יותר ושימוש בטכנולוגיות ותרופות מצילות חיים. אף על פי שרבים מחולי היחידות לטיפול נמרץ סובלים מבעיות בריאות כרוניות ומתחלואה נלווית, חולים המאושפזים ביחידה לטיפול נמרץ מצויים במצב פעיל של פתולוגיה חריפה או החמרה של פתולוגיה כרונית. אחיות טיפול נמרץ מיישמות את הידע המקצועי שלהן על מנת לטפל ולשמור על איכות חייהם של חולים קשים הנמצאים לעיתים קרובות על סף מוות. אחיות טיפול נמרץ מבצעות הערכות של מצבים קריטיים, מעניקות טיפול והתערבות אינטנסיבית, ותומכות במטופליהן. כמו כן כל האחיות עם ההכשרה המתאימה יודעות כיצד לתפעל ולתחזק מערכות תומכות חיים הכוללות מכונות הנשמה המנשימות דרך קנה הנשימה או באמצעות אינטובציה. בנוסף האחיות נותנות ומנטרות תרופות המווסתות את לחץ הדם ואת פעילות הלב באופן רציף על מנת לשמור על לחץ עורקי ממוצע שמבטיח אספקת דם מספקת לאיברים ורקמות.
הכשרה והשכלה
אחיות טיפול נמרץ בישראל עוברות קורס למידה מרוכז ועמוק (קורס על־בסיסי) הכולל בתוכו תכנים אקדמיים וקליניים מייצגים לעבודתן בשדות הטיפוליים. תוכנית הלימודים כוללת את התכנים הבאים:
מצבים אקוטיים מייצגים במערכת הנשימה.
מצבים אקוטיים מייצגים במערכת הקרדיו־וסקולארית.
הפרעות בקצב הלב, ופענוח אק"ג
קורס ACLS –‏ advanced cardiac life support – קורס החייאה מתקדם.
ניתוחי לב חזה.
מצבים אקוטיים מייצגים במערכת העצבים.
מצבים אקוטיים מייצגים במערכת כליה ושתן.
מצבים אקוטיים נבחרים.
טראומה ומצבים חריפים רב מערכתיים.
ליווי משפחה של חולה במצב קריטי ואקוטי.
טיפול פליאטיבי בטיפול נמרץ.
סימולציות פעולות סיעוד ופעולות חריגות.
פעולות המותרות לאחות מוסמכת, בעלת תעודת רישום בטיפול נמרץ משולב
הוצאת קו עורקי (Arterial Line)
הזרקה בדחף של תרופות לווריד
הזרקה בדחף של תרופות לצנתר בווריד מרכזי ומערכות חלופיות לווריד
שאיבת דם לסוג והצלבה, הזמנת דם ומוצריו
שאיבת דם מקו עורקי פתוח
חיבור וניתוק חולה למנשם
טיפול בצנתר גנץ־סוואן
לקיחת דם לבדיקות, לרבות דגימת דם עורקי לגזים
לקיחת דגימת דם ורידי (Venous Blood)
פעולות חריגות המחייבות היתר פרטני מטעם מנהל הארגון הרפואי
דפיברילציה
חיבור אלקטרודות לקוצב, קביעת הקצב והאמפליטודה
התאמת מכשיר הנשמה לצורך גמילה ממנשם
קורסים על־בסיסיים במקצוע הסיעוד > אחות גריאטריה

אחות גריאטריה מתמחה בטיפול בחולים מבוגרים ומהווה חלק מכריע בצוות הבריאות בסיוע למבוגרים לשמור על הניידות, העצמאות ואיכות חייהם. האחיות מיומנות לצפות את צורכיהם של מבוגרים מזדקנים ועובדות באופן הדוק יחד עם רופאים, עובדים סוציאליים ובני המשפחה של המטופל כדי לספק טיפול אינדיבידואלי לחולים קשישים. אחיות גריאטריה מתמקדות במחלות הקשורות לגיל הכוללות אוסטאופורוזיס, מחלת הסרטן, שבץ, מחלת אלצהיימר או דמנציה, דלקת פרקים, כאב כרוני, סבילות לתרופות, נפילות, מחסור תזונתי, ניידות לקויה ובריחת שתן. אחיות גריאטריות יכולות להתייחס גם לסוגיות פסיכולוגיות. מבוגרים עשויים לסבול מלקויים בניידות העלולים לגרום לתחושות של בדידות ודיכאון. בריאות הנפש משמעותית אצל חולים גריאטריים לא פחות מבריאות גופנית. בנוסף, התעללות (פיזית, פסיכולוגית וכלכלית) והזנחה מהווים דאגה בקרב הקשישים. למעשה, כארבעה מיליון קשישים חווים התעללות והזנחה, על פי האיגוד הפסיכולוגי האמריקני, ואחיות גריאטריות יכולות לספק להם את המשאבים הדרושים להם, ולעזור להם. אחיות גריאטריה עובדות במגוון מערכות בריאות הכוללות בתי חולים, בתי אבות, מרכזי פרישה, מרכזי טיפול בזיכרון, מרפאות, טיפול ביתי ועוד.
תפקיד אחות גריאטריה
אחיות גריאטריה מיומנות למלא את צורכיהם של אוכלוסיות החולים המזדקנים, ובעלות הכישורים הדרושים לפעול בשמם.
התפקידים והחובות של אחות גריאטרית עשויים לכלול:
חינוך מטופלים.
ניהול תרופות.
קשר בין מטופלים, משפחה וספקי טיפול.
שמירה על ניידות תפקודית.
שמירה על בריאות פסיכוסוציאלית.
• טיפול סיעודי ליד המיטה בחולים גריאטריים.
קורסים על־בסיסיים במקצוע הסיעוד > אחות אונקולוגיה

אחות אונקולוגית היא אחות מוסמכת המרכזת את הטיפול בחולים האונקולוגים. תפקיד האחות האונקולוגית לא היה קיים בארץ עד שנת 2006, שאז למדו ממרכזים רפואיים גדולים בארצות הברית והחליטו "לייבא" את התפקיד לארץ. חולי הסרטן נאלצים להתמודד עם אינפורמציה רבה בעת אבחון המחלה, יחד עם תוכנית הטיפול וההתמודדות. לתוך המקום הזה, נכנסת האחות האונקולוגית, שבין שאר הדברים, מתווכת בין החולה לבין המון גורמים. התפקיד של האחות הוא מורכב ודורש ממנה לזהות קשיים ומצוקות של כל מטופל באופן אישי ולהפנות אותו לגורמים הרלוונטיים. היא בעצם מרכזת את כל הצוותים המטפלים בחולה האונקולוגי ועושה למטופל סדר במהלך הטיפול. היא מסבירה למטופל למי עליו לפנות כדי לקבל את הטיפול והתמיכה הדרושה לו. התפקיד דורש מהאחות להיות בקשר רציף עם המטופלים, ולתמוך בהם בתקופת התמודדותם עם המחלה. אחיות אונקולוגיות מסבירות למטופלים איך להצליח להתמודד עם הטיפולים וגם עם החיים בצל המחלה ולאפשר להם לנהל את חייהם ולאזן בין ניהול המחלה לבין שאר תחומי החיים. האחיות בעצם עוזרות למטופלים לחיות במקביל להתמודדות עם המחלה. בנוסף לכך, האחיות גם מתווכות בין הקול של החולה ובני משפחתו לבין הרופא והצוות המטפל. הן מאפשרות למטופלים לבטא את עצמם ולהיות הכי אמיתיים בנוגע לתחושות שלהם, ומנסות להבין מה החולים באמת צריכים כדי להמשיך להילחם בסרטן בצורה הטובה ביותר שאפשר.
קורסים על־בסיסיים במקצוע הסיעוד > אחות נפרולוגיה ויחידות דיאליזה

אחיות נפרולוגיה מטפלות בחולים בכל הגילאים הסובלים ממחלת כליות חריפה או כרונית או הנמצאים בסיכון לכך.
אחיות נפרולוגיה עובדות במרפאות ובמכוני דיאליזה בבתי החולים ומעניקות טיפול לחולים המאושפזים המחלקות השונות בכל הקשור למחלות כליה או מעורבות של הכליות במחלות פנימיות, מצבי קדם וסב ניתוחיים, טיפול נמרץ, חדר מיון ורפואת חירום. בנוסף לכך, האחיות מטפלות במטופלים הסובלים מאי ספיקת כליות סופנית ומגיעים לטיפול מביתם 3 פעמים בשבוע, עוברים טיפול כלייתי־חליפי למשך מספר שעות (לרוב בין 4 ל־5) וחוזרים לביתם. חלקם מקיימים אורח חיים סדיר, עובדים ופעילים במסגרת יומית רגילה. יחידות ההמודיאליזה פועלות לאורך היום כדי לאפשר לחולים לתכנן את סדר יומם כפי רצונם, ולקבוע את הטיפול בדיאליזה בשעות הנוחות להם. תפקיד האחות כולל מניעת מחלות והערכת הצרכים הרפואיים של החולים ובני משפחותיהם. הטיפול במטופלים נפרולוגים עלול להיות מורכב ביותר מכיוון שחולים אלו עשויים לסבול ממחלות רקע רבות הכוללות מחלות לב וכלי דם, סוכרת, יתר לחץ דם, מחלות זיהומיות, מחלות עצם או מצבים פסיכיאטריים. בנוסף, רבים מתמודדים עם סוגיות פסיכולוגיות. תפקידה של האחות הוא לעזור למטופלים לנהל את חייהם באופן תקין ולהצליח בבית הספר או בעבודה, לקיים מערכות יחסים ולהנות מתחביבים, תוך התמודדות יעילה עם המצב הבריאותי שלהם. לא כל החולים במחלת כליות נזקקים לדיאליזה או להשתלה; מרבית המחלות הפוגעות בכליות ניתנות לטיפול ובמצבים מסוימים ניתן אפילו לרפא אותם. חלק מהמטופלים עשויים לבחור טיפול שמרני וטיפול פליאטיבי. במקרים אלה, אחד מתפקידיה העיקריים של אחות נפרולוגיה הוא להדריך את החולים על המחלה, הטיפול ומה שמצפה להם בהמשך.
קורסים על־בסיסיים במקצוע הסיעוד > אחות גסטרואנטרולוגיה

האחות המומחית בגסטרואנטרולוגיה תתמקד במחלות שכיחות של מערכת העיכול במבוגרים וילדים, שיטות האבחון והטיפול בהן, כולל טיפול פולשני, טיפול תומך והתמודדות של המטופל, המשפחה והצוות המטפל עם המחלה.
אחיות גסטרואנטרולוגיה מתמקדות בטיפול באנשים הסובלים ממחלות והפרעות בדרכי העיכול. בפגישה ראשונה עם מטופל, אחות גסטרואנטרולוגיה לרוב תסקור את ההיסטוריה הרפואית של המטופל, את הסימפטומים ואת הסימנים החיוניים שלו. בנוסף, האחות תהיה אחראית גם על איסוף דגימות וביצוע הליכי אבחון אחרים, כמו צילומי רנטגן, אולטרה־סאונד וחוקנים בריום. אחיות גסטרואנטרולוגיה מסייעות גם במהלך ביצוע הליכי אנדוסקופיה המשמשים לאבחון הפרעות גסטרואנטרולוגיות.
לאחיות גסטרואנטרולוגיה תפקיד בניהול הטיפול של המטופל. האחות נדרשת להסביר למטופלים על האפשרויות הטיפוליות השונות העומדות לרשותם, וכן את היתרונות והסיכונים הנלווים להם. האחיות גם עוזרות לחולים ליטול את התרופות במקרה הצורך ונותנות להם עצות בנושאי תזונה. לעיתים יש צורך גם בטיפול ארוך טווח לאחר בעיות במערכת העיכול. אחיות גסטרואנטרולוגיה עוזרות לחולים לתכנן ניהול נכון של סדר היום יחד עם בעיות במערכת הכולל עצות לגבי מה לאכול ומה לא לאכול, או כיצד להתמודד עם התסמינים הנובעים מההפרעה ממנה הם סובלים.
אחיות גסטרואנטרולוגיה עובדות בבתי החולים במכוני גסטרו, במרפאות במסגרת הקהילה ואצל מומחים פרטיים.
קורסים על־בסיסיים במקצוע הסיעוד > אחות רפואה ראשונית

אחות רפואה ראשונית היא אחות מוסמכת העובדת במסגרת רפואית ראשונית. אחיות לטיפול ראשוני חייבות להיות מיומנות במגוון של פעולות סיעוד שונות, מכיוון שאחות זו עלולה להיתקל במסגרת עבודתה במגוון רחב של בעיות רפואיות. בדרך כלל מדובר במחלות קלות, כמו הצטננות ותגובות אלרגיות. עם זאת, האחות יכולה גם לבחור להתמחות בענפי רפואה מסוימים כאחות לטיפול ראשוני, שיאפשרו לה לטפל במחלות ספציפיות ובמטופלים מסוימים. לדוגמה, אחיות לטיפול ראשוני המתמחות ברפואת משפחה כללית יראו חולים בכל הגילאים. לעומת זאת, אחיות לטיפול ראשוני בילדים מטפלות רק בילדים ואילו אחיות לטיפול ראשוני המתמחות בגריאטריה מטפלות רק בחולים קשישים. אחות רפואה ראשונית מתקשרת עם מטופלים על בסיס קבוע ופעמים רבות יוצרת איתם קשרים אישיים וקרובים. עבודה כאחות רפואה ראשונית יכולה להיות מעט פחות מלחיצה מאשר עבודה של אחות במקום אחר. לדוגמה, האחות תצטרך רק לעיתים רחוקות להתמודד עם מצבי חירום, ובדרך כלל יהיה לה לוח זמנים צפוי מאוד עם קביעת "שעות משרד". עם זאת, אחות רפואה ראשונית צריכה להיות בעלת כישורי תקשורת מעולים ומסודרת היטב.
אחיות לטיפול ראשוני מועסקות לרוב במשרדי רופאים ובמשרדי מרפאות חוץ. עם זאת, בתי חולים ומתקני בריאות אחרים שוכרים גם אחיות אלה.
עבודת האחות בפועל:
אחיות רפואה ראשונית הן לרוב המקצוע הרפואי הראשון שרוב החולים באים איתו במגע במקומות בהם הן נמצאות. אחיות אלה עשויות להיות אחראיות על הטלפונים במשרדי שירותי הבריאות העמוסים, למשל, מה שלרוב כרוך בתיאום קביעת פגישות, רישום של מידע אודות המטופל ומתן ייעוץ למטופלים שמתקשרים.
כאשר המטופלים מגיעים לטיפול רפואי במתקן לראשונה, אחיות לטיפול ראשוני בדרך כלל אחראיות לקבל את המטופלים ולבדוק אותם. אחיות לטיפול ראשוני אחראיות לרוב גם על ביצוע הבדיקה הגופנית הראשונית של המטופלים לפני שהרופאים רואים את המטופלים. זה כרוך לעיתים קרובות בדברים כמו מדידה ותיעוד של דברים כמו גובה, משקל וסימנים חיוניים. אחות לטיפול ראשוני בדרך כלל תקשיב ותתעד גם כל סימפטום של מחלה או פציעה. במידת הצורך, אחות לטיפול ראשוני תאסוף גם דגימות, דוגמת ריר או דגימות דם, אותן יבדקו מאוחר יותר במעבדה כדי לסייע באבחון מחלות וזיהומים.
אחות רפואה ראשונית לרוב תהיה אחראית לחלק ניכר מהטיפול הישיר בחולים, כמו טיפול בחולה לאחר אבחנתו למשל. תלוי במחלה או בפציעה, הדבר עשוי לכלול דברים כמו מתן תרופות או החלפת חבישות.
הליכים רפואיים מונעים הם גם חלק חשוב בעבודתו של אחות מטפלת ראשית. אחיות אלה אחראיות לעיתים קרובות על ביצוע בדיקות סדירות, למשל. ייתכן שהם יתבקשו לנהל חיסונים ולסייע במהלך בדיקות שונות.
קורסים על־בסיסיים במקצוע הסיעוד > אחות שיקום

השיקום הוא ענף רפואי שמטרתו להכשיר מחדש את האדם הנכה לרמה מרבית של יכולתו התפקודית, ולהחזירו לביתו, לקהילתו ולזרם החיים הכללי בעזרת מערך משולב ומתואם של אמצעים רפואיים, חברתיים, חינוכיים ומקצועיים. במחלקות השיקום מתקבלים מטופלים בגילאים שונים שתפקודם ירוד עקב מחלה, תאונה או אירוע רפואי אחר והם בעלי פוטנציאל שיקומי. במחלקות השיקום עובד צוות רב מקצועי ביניהם גם אחיות בעלות הכשרה בתחום השיקום. תפקידן של אחיות שיקום הוא לעזור לחולים הסובלים ממוגבלויות פיזיות ארוכות טווח או מחלות כרוניות ולסייע להם להתמודד עם המגבלות שעלולות לנבוע מליקויים אלא. אחיות אלה עובדות עם מטופלים ומשפחות כדי ליצור תוכנית התאוששות המותאמת אישית. אחיות שיקום גם עוזרות לחולים להציב יעדים ומטרות לזמן הקרוב והרחוק. המטרה העיקרית של האחות היא לעזור למטופלים לחזור למצב הבריאותי הקודם ולפעילות עצמאית במידת האפשר, ושמירה על תפקוד מרבי. אחיות שיקום רבות עובדות עם חולים באופן שוטף. מלבד הצד הרפואי של הדברים, אחיות השיקום חייבות להיות תומכות ומעודדות, מכיוון שתהליך ההחלמה עבור מטופלים רבים יכול להיות מפרך ומתסכל. אחות צוות השיקום מסייעת ללקוחות להסתגל לאורח חיים משתנה תוך מתן סביבה טיפולית למטופלים ולבני משפחותיהם. אחיות שיקום עובדות במסגרת אשפוז בבתי החולים במחלקות השיקום, בבתי חולים שיקומיים חריפים ותת חריפים, במרפאות בקהילה, בסוכנויות לטיפולי בית ובמתקנים לדיור מוגן.
תפקידי אחות השיקום:
המטרה העיקרית של סיעוד השיקום היא לסייע למטופלים להתאושש ולהשיג מחדש עצמאות ופונקציונליות בעקבות פציעה, נכות או מחלה. אחות שיקומית מטפלת בדרך כלל בדברים הבאים:
מחנכת ומסייעת למטופלים לחיות ולהתנהל נכון עם מחלות ופגיעות כרוניות.
מסייעת לחולים לחזור לחייהם הרגילים לאחר מחלה או פציעה קשה.
מלמדת טכניקות שונות הכלולות בסיעוד שיקומי כדי לעזור ללקוחות ולמשפחותיהם לפתח את מיומנויות הטיפול העצמי הנחוצות על מנת להתקדם לקראת שיקום מלא.
מתאמת את פעילויות הסיעוד בשיתוף עם חברים נוספים בצוות השיקום כדי להקל על השגת היעדים הכוללים.
פועלת כמודל לחיקוי עבור אחיות נוספות המטפלות במטופלים השיקומיים, המטופלים וצוות קליני אחר.
מבצעת טיפול סיעודי להשגת תוצאות איכותיות עבור המטופלים.
משתפת את המטופלים במידע רלוונטי לגבי המחלה.
סוגי התמחויות לאחיות – תחומי מומחיות קליניות בסיעוד

לאחר קורס על־בסיסי ותואר שני ישנה אפשרות הרחבת סמכויות והתמקצעות לתחומי מומחיות קלינית לאחיות. משמעות הדבר היא כי ישנם תחומים כמו גריאטריה שהאחיות יכולות לחתום על חידוש מרשמים רפואיים, וכן בפגיה קיימות מגוון סמכויות נרחב לאחות המומחית הקלינית כגון ביצוע אינטובציה (צנרור קנה).
סוגי התמחויות לאחיות – תחומי מומחיות קליניות בסיעוד > אחות מומחית טיפול תומך

אחות מומחית המטפלת בחולים בסוף החיים, מאזנת טיפול תרופתי להקלה ושליטה על סימפטומים, יועצת ומדריכה את החולה ומשפחתו במסע בסוף החיים.
סוגי התמחויות לאחיות – תחומי מומחיות קליניות בסיעוד > אחות מומחית בסיעוד גריאטרי

אחות מומחית המעניקה טיפול רפואי לקשישים. טיפול שגרתי במחלות שכיחות, זיהוי מצבי חירום, הענקת טיפול ראשוני במצב החירום והפניה לגורם רפואי מתאים. אחות מומחית בטיפול גריאטרי מורשית לחדש מרשמים ולחתום עליהם.
סוגי התמחויות לאחיות – תחומי מומחיות קליניות בסיעוד > אחות מומחית בסוכרת

אחות מומחית המעניקה טיפול רפואי לחולי סוכרת: וויסות ואיזון המחלה למצב שיאפשר תפקוד יום יומי ואיכות חיים, מתן ייעוץ, הכוונה והדרכה לחולים, למשפחות ולצוות הרפואי, איתור מוקדם של חריגות במצבו של החולה והפנייתו לגורם רפואי מתאים.
סוגי התמחויות לאחיות – תחומי מומחיות קליניות בסיעוד > אחות מומחית בפגים

אחות מומחית המעניקה טיפול רפואי לפגים לרבות מענה מידי לצורכי הטיפול השגרתי בפגים, איתור וזיהוי החריגים ומתן טיפול ראשוני מידי במצבים חריפים ומסכני חיים כמו גם טיפול רפואי לפגים במגוון מצבים מורכבים, ייעוץ והדרכת משפחת הפג והצוות בפגייה.
סוגי התמחויות לאחיות – תחומי מומחיות קליניות בסיעוד > אחות מומחית בכירורגיה

אחיות מומחיות בתחום הכירורגיה מעניקות טיפול רפואי כוללני לחולה הכירורגי המאושפז. טיפול זה כולל את הטיפול השגרתי, איזון סימפטומים, איתור וזיהוי חריגים ומתן טיפול ראשוני מידי במצבים חריפים ומסכני חיים כמו גם הדרכה וייעוץ לחולה, משפחתו של החולה והצוות במחלקה.
הפעילות המרכזית של האחות המומחית בכירורגיה:
ביצוע הערכה טרום ניתוחית וטיפול בבעיות רפואיות נלוות במטרה להביא את המטופל לניתוח במצב אופטימלי
קבלת חולים למחלקה
הכנת חולה לחדר ניתוח
קבלת חולים מניתוח, אומדן וטיפול מידיים לאחר ניתוח, זיהוי וטיפול בסיבוכים מידיים
טיפול אחר ניתוחי במחלקה
קביעת תוכנית טיפול, ביצוע הערכות שגרה, מעקב וטיפול
הפניה לבדיקות מעבדה, הדמיה ויועצים רפואיים ופרה־רפואיים.
ביצוע טיפולים ייחודיים שהוכרו לביצוע האחות המומחית כחלק מתוכנית הטיפול
ניהול טיפול תרופתי – התחלה, איזון והפסקת טיפול
איזון סימפטומים
מעקב וטיפול בחולים מורכבים, איתור חריגות וזיהוי סיבוכים, מתן טיפול ראשוני והפניה להמשך טיפול רופא
מתן טיפול ראשוני מציל חיים במצבי חירום
הדרכה לחולה ולמשפחתו
ייעוץ והדרכה לצוותים
הכנה לשחרור
שיתוף צוות רב מקצועי
מעורבות גורמי טיפול רלוונטיים בקהילה
סוגי התמחויות לאחיות – תחומי מומחיות קליניות בסיעוד > אחות מומחית במדיניות ומינהל בסיעוד

אחות מומחית המהווה מנהיגה ומובילה ומנהלת תחום רחב היקף בארגון הרפואי. למקצועיות ניהולה, השלכות רבות על הארגון ועל שירותי הבריאות הניתנים באמצעותו. עליה לעשות שימוש מושכל במשאבים כמו: משאבי אנוש, ידע, הון, נכסים חומריים ונכסים לא־מוחשיים, זאת, על מנת להשיג את מטרות הארגון, ולהבטיח טיפול רפואי איכותי.
הערות שוליים

↑  השקפת עולם וחזון מערך הסיעוד
↑  משרד הבריאות - מנהל הסיעוד, [https://sns.sheba.co.il/webfiles/fck/files/הדרכה קלינית 2020(2).pdf השתלמות מוכרת בהדרכה קלינית
מבנה ותיאור התכנית לשנת 2020]
↑  משרד הבריאות מנהל הסיעוד, לימוד לשנת 2019(שבץ מוחי 2019) - 04750718.pdf השתלמות מוכרת בסיעוד בתחום טיפול בשבץ מוחי: מבנה ותיאור התכנית לשנת 2019
↑  אונקולוגיה – סטומה: טיפול ומניעה, באתר www.medicalmedia.co.il
↑  אחות פרטית לטיפול בפצעים, באתר מרפא לפצע, ‏2019-01-03
↑  לבחור את התפקיד – יש מקום לכולם, באתר www.clalit.co.il
↑  הזדמנויות קריירה – סיעוד, באתר מכבי שירותי בריאות
↑  יחידה למניעת זיהומים | סורוקה מרכז רפואי אוניברסיטאי, באתר hospitals.clalit.co.il
↑  נמרץ משולב 2020(1).pdf השתלמות מוכרת בסיעוד בתחום טיפול נמרץ משולב: מבנה ותיאור התכנית לשנת 2020
↑  השתלמות מוכרת בסיעוד בתחום טיפול נמרץ פגים וילודים – מבנה ותיאור התכנית לשנת 2018
↑  How to Become a Geriatric Nurse - Salary || RegisteredNursing.org, www.registerednursing.org (באנגלית)
↑  מה תפקיד האחות האונקולוגית?, באתר ynet, 13 בינואר 2016
↑  מכון נפרולוגיה ודיאליזה, באתר www.wolfson.org.il
↑  ANNA, The Nephrology Nursing Specialty - Background Information, American Nephrology Nurses Association, ‏2012-03-19 (באנגלית)
↑  Gastroenterology Nurse | Education | Salary | Jobs, EveryNurse.org, ‏2018-06-26
↑  How to Become a Primary Care Nurse
↑  אחות סוכרת-החזון והתפקיד
↑  מחלקת שיקום – תיאור כללי, באתר www.b-zion.org.il
↑  How to Become a Rehabilitation Nurse - Salary || RegisteredNursing.org, www.registerednursing.org (באנגלית)
↑  מנהל הסיעוד משרד הבריאות, האחות המומחית בכירורגיה
↑  פיתוח מקצועי בסיעוד, באתר משרד הבריאות
חופשי מריבועים

בתורת החוגים, איבר  r בתחום פריקות יחידה נקרא חופשי מריבועים או חסר ריבועים אם לא קיים ריבוע לא טריוויאלי המחלק את  r. באופן פורמלי,  r חופשי מריבועים אם כל  s המקיים  s^{2}\mid r הוא בהכרח איבר הפיך (ואז הריבוע מחלק כל איבר בחוג).
שלם חופשי מריבועים

בחוג השלמים, מספר חופשי מריבועים הוא מספר שבפירוק שלו לגורמים ראשוניים כל מספר ראשוני מופיע פעם אחת לכל היותר. לדוגמה, המספר 266 הוא חופשי מריבועים משום ש- 266=2\cdot 7\cdot 19 ואילו 20 אינו חופשי מריבועים משום ש-4  (2^{2}) מחלק אותו. שלם חופשי מריבועים שווה לרדיקל שלו. לכל מספר שלם יש הצגה יחידה כמכפלה של שלם חופשי מריבועים ומספר ריבועי (כש-1 נחשב גם חופשי מריבועים וגם ריבוע).
שלם חופשי מריבועים > הוכחה

יהי  n=\prod _{i=1}^{m}p_{i}^{n_{i}} כאשר  p_{1},...,p_{m} שונים, ו n_{i} מייצג את מספר הפעמים ש p_{i} מופיע בהצגה של  n. נקבל:  n=\left(\prod _{i=1}^{m}p_{i}^{\left\lfloor {\frac {n_{i}}{2}}\right\rfloor }\right)^{2}\cdot \left(\prod _{i=1}^{m}p_{i}^{n_{i}\!\!\!\mod \!2}\right), מכפלה של מספר ריבועי ומספר חסר ריבועים.
חומצה גופרתית עם סיליקה

חומצה גופרתית עם סיליקה (SiO2 - OSO3H2 ,SSA), היא חומצה מוצקה, אשר מכינים אותה על ידי השריית ג'ל סיליקה עם חומצה גופרתית. SSA משמש כזרז בתהליכי סינתזה אורגניים שונים. חומצה גופרתית עם סיליקה נחשבת כזרז חומצה מוצקה זול, לא מסוכן וקל לטיפול ובעל חומציות גבוהה.
סִינתֶזָה

בתהליך טיפוסי מכינים את ה-SSA על ידי השריית ג'ל סיליקה לחומצה גופרתית בריכוז מתאים, ואז אידוי תכולת הלחות והמים של התערובת על ידי חימום בטמפרטורה גבוהה (120-180 מעלות צלזיוס).
שימוש

חומצה גופרתית עם סיליקה משמשת בעיקר כזרז חומצה מוצקה בהמרה אורגנית.
הערות שוליים

1 2  Riego, Juan M; Sedin, Zeno; Zaldívar, JoséM; Marziano, Nunziata C; Tortato, Claudio (1996-01-22). "Sulfuric acid on silica-gel: an inexpensive catalyst for aromatic nitration". Tetrahedron Letters. 37 (4): 513–516. doi:10.1016/0040-4039(95)02174-4.
1 2  Zolfigol, Mohammad Ali (2001-11-12). "Silica sulfuric acid/NaNO2 as a novel heterogeneous system for production of thionitrites and disulfides under mild conditions". Tetrahedron. 57 (46): 9509–9511. doi:10.1016/S0040-4020(01)00960-7.
1 2  Salehi, Peyman; Dabiri, Minoo; Zolfigol, Mohammad Ali; Bodaghi Fard, Mohammad Ali (2003-03-31). "Silica sulfuric acid: an efficient and reusable catalyst for the one-pot synthesis of 3,4-dihydropyrimidin-2(1H)-ones". Tetrahedron Letters. 44 (14): 2889–2891. doi:10.1016/S0040-4039(03)00436-2.
↑  Sadeghi, Bahareh; Nejad, Mahboobeh Ghasemi (2012-07-19). "Silica Sulfuric Acid: An Eco-Friendly and Reusable Catalyst for Synthesis of Benzimidazole Derivatives". Journal of Chemistry (באנגלית). 2013: 1–5. doi:10.1155/2013/581465. ISSN 2090-9063free{{cite journal}}:  תחזוקה - ציטוט: postscript (link)
↑  Manna, Joydev; Roy, Binayak; Sharma, Pratibha (2015-02-01). "Efficient hydrogen generation from sodium borohydride hydrolysis using silica sulfuric acid catalyst". Journal of Power Sources. 275: 727–733. Bibcode:2015JPS...275..727M. doi:10.1016/j.jpowsour.2014.11.040.
1979 בטלוויזיה

| 0 | 1 | 2 | 3 |
| --- | --- | --- | --- |
|  |  | 1979  בטלוויזיה |  |
< · 1977 · 1978 — 1979 — 1980 · 1981 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שהתרחשו במהלך שנת 1979 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו.
1 באפריל – ערוץ הטלוויזיה ניקלודיאון מתחיל את שידוריו בארצות הברית.
7 בספטמבר – רשת הטלוויזיה ESPN מתחילה את שידוריה בארצות הברית.
9 במאי – תחרות האירוויזיון התקיימה בירושלים שבישראל. בתחרות זכתה ישראל, עם השיר "הללויה" בביצוע להקת חלב ודבש.
סדרות ותוכניות טלוויזיה חדשות ב-1979

פרק זה לוקה בחסר. אנא תרמו לוויקיפדיה ו.
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1979. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו קטגוריה:סדרות טלוויזיה אמריקאיות שעלו לשידור בשנת 1979.
| תאריך עלייה לשידור | שם הסדרה | סוגה | רשת השידור המקורית |
| --- | --- | --- | --- |
| 26 בינואר | הרפתקאות בהזארד | פעולה, דרמה קומית, הרפתקאות | CBS |
| 24 באוגוסט | עובדות החיים | קומדיית מצבים | NBC |
| 13 בספטמבר | בנסון | קומדיית מצבים | ABC |
| 20 בספטמבר | באק רוג'רס במאה ה-25 (אנ') | מדע בדיוני, הרפתקאות | NBC |
| 22 בספטמבר | להטוטני הכדורסל | אנימציה, גיבורי-על, קומדיה | NBC |
| 22 בספטמבר | ספיידרוומן | אנימציה, גיבורי-על, פעולה, הרפתקאות | ABC |
| 27 בדצמבר | נוטס לנדינג | אופרת סבון | CBS |
סדרות חדשות ששודרו ב-1979 ברשתות הטלוויזיה האמריקניות בשעות הפריים טיים
| תאריך עלייה לשידור | שם הסדרה | סוגה | רשת השידור המקורית |
| --- | --- | --- | --- |
| 25 באוקטובר | מועדון החתול שמיל | ילדים, מוזיקלי, אירוח | הטלוויזיה הישראלית |
| תאריך עלייה לשידור | שם הסדרה | סוגה | ארץ מקור | רשת השידור המקורית |
| --- | --- | --- | --- | --- |
| 6 בינואר | דיק טרפין | דרמה היסטורית, הרפתקאות | הממלכה המאוחדת | ITV |
| 7 בינואר | האסופית | אנימה, דרמה היסטורית, קודמו | יפן | Fuji TV |
| 16 בינואר | החיים עלי אדמות | סדרת טבע תיעודית | הממלכה המאוחדת | BBC Two |
| 7 באפריל | Mobile Suit Gundam | אנימה, מדע בדיוני צבאי, מכה | יפן | ANN |
| 30 בספטמבר | האצילות מחייבת | קומדיית מצבים | הממלכה המאוחדת | BBC One |
| 16 באוקטובר | מבט הפוך | תוכנית מערכונים | הממלכה המאוחדת | BBC Two |
| 9 בדצמבר | בית ממכר עתיקות | דרמה | הממלכה המאוחדת | BBC One |
סדרות ותוכניות בולטות שבוטלו או הסתיימו ב-1979

פרק זה לוקה בחסר. אנא תרמו לוויקיפדיה ו.
נולדו

פרק זה לוקה בחסר. אנא תרמו לוויקיפדיה ו.
24 בינואר – טטיאנה עלי, שחקנית אמריקאית אשר ידועה בעיקר מתפקידה כאשלי בנקס בקומדיית המצבים "הנסיך המדליק מבל אייר".
27 בינואר – רוזמונד פייק, שחקנית קולנוע וטלוויזיה בריטית
21 בפברואר – ג'ניפר לאב יואיט, שחקנית קולנוע וטלוויזיה אמריקאית
4 באפריל – הית' לדג'ר, שחקן קולנוע וטלוויזיה אוסטרלי (נפטר ב-2008)
12 באפריל – ג'ניפר מוריסון, דוגמנית ושחקנית אמריקנית
18 באפריל – קורטני קרדשיאן, אישיות טלוויזיה ודוגמנית אמריקאית
19 באפריל – קייט הדסון, שחקנית קולנוע וטלוויזיה אמריקאית
10 ביוני – אסי עזר, מנחה טלוויזיה ישראלי
21 ביוני – כריס פראט, שחקן קולנוע וטלוויזיה אמריקאי
29 ביוני – יהודה לוי, שחקן ודוגמן ישראלי
12 ביולי – מיכאל הנגבי, שחקן ומנחה ישראלי
24 ביולי – רוז ביירן, שחקנית אוסטרלית
1 באוגוסט – ג'ייסון מומואה, שחקן קולנוע וטלוויזיה אמריקאי
3 באוגוסט – אוונג'לין לילי, שחקנית קולנוע וטלוויזיה קנדית
27 באוגוסט – ארון פול, שחקן אמריקאי
14 בספטמבר – חני פירסטנברג, שחקנית וזמרת ישראלית
25 באוקטובר – ציון ברוך, בדרן ושחקן ישראלי
15 בדצמבר – אדם ברודי, שחקן אמריקאי
נפטרו

פרק זה לוקה בחסר. אנא תרמו לוויקיפדיה ו.
פרסים

פרק זה לוקה בחסר. אנא תרמו לוויקיפדיה ו.